CELEX: 32021R0656
Language: fi
Date: 2021-04-21 00:00:00
Title: Komission täytäntöönpanoasetus (EU) 2021/656, annettu 21 päivänä huhtikuuta 2021, nimityksen kirjaamisesta aitojen perinteisten tuotteiden rekisteriin (”Slovenska potica” (APT))

22.4.2021   
               
               
                  FI
               
               
                  Euroopan unionin virallinen lehti
               
               
                  L 137/12
               
            
         KOMISSION TÄYTÄNTÖÖNPANOASETUS (EU) 2021/656,
         annettu 21 päivänä huhtikuuta 2021,
         nimityksen kirjaamisesta aitojen perinteisten tuotteiden rekisteriin (”Slovenska potica” (APT))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 3 kohdan a alakohdan,
         sekä katsoo seuraavaa:
         
                     (1)
                  
                  
                     Slovenian hakemus nimen ”Slovenska potica” rekisteröimiseksi aitona perinteisenä tuotteena (APT) julkaistiin Euroopan unionin virallisessa lehdessä (2) asetuksen (EU) N:o 1151/2012 50 artiklan 2 kohdan b alakohdan mukaisesti.
                  
               
                     (2)
                  
                  
                     Komissio vastaanotti 29 päivänä kesäkuuta 2020 vastaväiteilmoituksen ja perustellun vastaväitteen Itävallalta. Komissio välitti 3 päivänä heinäkuuta 2020 Itävallan lähettämän vastaväiteilmoituksen ja perustellun vastaväitteen Slovenialle.
                  
               
                     (3)
                  
                  
                     Komissio tarkasteli Itävallan lähettämää vastaväitettä ja totesi, että se voidaan ottaa käsiteltäväksi. Vastaväitteen mukaan nimeä ”Potize”/”Putize” käytetään edelleen Itävallassa siellä valmistetuista samankaltaisista tuotteista ja että nimen käyttö on laillista ja jo useiden sukupolvien ajan vakiintunutta. Lisäksi perustellaan, että tuotteen ”Potize”/”Putize” tuotannolla on suuri taloudellinen merkitys Itävallassa, erityisesti sitä valmistaville yrityksille Etelä-Itävallassa. Näin ollen Itävalta katsoo, että nimen varaaminen yksinomaan Sloveniassa (slovenialaisen perinteen mukaisesti) valmistetuille tuotteille olisi hylättävä. Itävalta katsoo joka tapauksessa, että olisi varmistettava, että nimellä ”Potize” tai ”Putize” jo vuosia tunnetun tuotteen valmistus itävaltalaisen perinteen mukaisesti ja kyseisten nimien käyttö Itävallassa on edelleen mahdollista. Vastaväitteen mukaan rekisteröitäväksi ehdotettua nimeä siis käytetään laillisella, tunnustetulla ja taloudellisesti merkittävällä tavalla samankaltaisista maataloustuotteista tai elintarvikkeista asetuksen (EU) N:o 1151/2012 21 artiklan 1 kohdan b alakohdan mukaisesti.
                  
               
                     (4)
                  
                  
                     Komissio kehotti 28 päivänä heinäkuuta 2020 päivätyllä kirjeellä asianomaisia osapuolia neuvottelemaan ja sopimaan asiasta keskenään sisäisiä menettelyjään noudattaen.
                  
               
                     (5)
                  
                  
                     Slovenia ja Itävalta pääsivät sopimukseen, josta ilmoitettiin komissiolle 5 päivänä lokakuuta 2020 eli asetetun määräajan kuluessa.
                  
               
                     (6)
                  
                  
                     Slovenia ja Itävalta pääsivät yhteisymmärrykseen siitä, että ilmaisujen ”Potize” ja ”Putize” käyttö ei merkitse aitona perinteisenä tuotteena (APT) rekisteröidyn ”Slovenska potica” -nimityksen väärinkäyttöä, jäljittelyä tai mielleyhtymää siihen.
                  
               
                     (7)
                  
                  
                     Lisäksi ne olivat yhtä mieltä siitä, että toisaalta nimi ”Slovenska potica” sekä toisaalta nimet ”Potize” ja ”Putize” ovat laillisia. Slovenia vahvisti, että nimen ”Slovenska potica” rekisteröiminen aitona perinteisenä tuotteena (APT) ei vaarantaisi itävaltalaisten tuottajien oikeutta käyttää ilmaisuja ”Potize” ja ”Putize”. Itävaltalaiset tuottajat eivät kuitenkaan saa käyttää pakkauksissa mitään Sloveniaan viittaavia osatekijöitä, kuten lippuja, värejä jne.
                  
               
                     (8)
                  
                  
                     Slovenian ja Itävallan välillä sovitun perusteella voidaan päätellä, että Slovenia on tunnustanut itävaltalaisten tuottajien oikeuden käyttää edelleen nimiä ”Potize” ja ”Putize” ja että tarkoituksena ei näin ollen ole suojata ilmaisua ”potica”, joka on osa moniosaista nimeä ”Slovenska potica”, jolle suojaa haetaan. Tämän perusteella nimi ”Slovenska potica” olisi suojattava yhtenä kokonaisuutena, kun taas ilmaisua ”Potica” olisi edelleen voitava käyttää unionin alueella tuotteissa, jotka eivät ole ”Slovenska potica” -tuotteen eritelmän mukaisia, edellyttäen että unionin oikeusjärjestyksessä sovellettavia periaatteita ja sääntöjä noudatetaan.
                  
               
                     (9)
                  
                  
                     Slovenian ja Itävallan välinen sopimus ei edellytä asetuksen (EU) N:o 1151/2012 50 artiklan 2 kohdan mukaisesti julkaistun tuote-eritelmän muuttamista.
                  
               
                     (10)
                  
                  
                     Sen vuoksi nimitys ”Slovenska potica” olisi kirjattava aitojen perinteisten tuotteiden rekisteriin (APT),
                  
               ON HYVÄKSYNYT TÄMÄN ASETUKSEN:
         
            1 artikla
            Rekisteröidään nimitys ”Slovenska potica” (APT).
            Ensimmäisessä kohdassa tarkoitettu nimitys viittaa komission täytäntöönpanoasetuksen (EU) N:o 668/2014 (3) liitteessä XI mainitun luokan 2.3 ”Leipomo-, konditoria-, makeis- ja keksituotteet” tuotteeseen.
         
         
            2 artikla
            Nimeä ”Potica” voidaan edelleen käyttää unionin alueella tuotteista, jotka eivät ole ”Slovenska potica” -tuotteen eritelmän mukaisia, edellyttäen, että unionin oikeusjärjestyksessä sovellettavia periaatteita ja sääntöjä noudatetaan.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 21 päivänä huhtikuuta 2021.
            
               
                  Komission puolesta
               
               
                  Puheenjohtaja
               
               Ursula VON DER LEYEN
            
         
         
            (1)  EUVL L 343, 14.12.2012, s. 1.
         
            (2)  EUVL C 110, 2.4.2020, s. 12.
         
            (3)  Komission täytäntöönpanoasetus (EU) N:o 668/2014, annettu 13 päivänä kesäkuuta 2014, maataloustuotteiden ja elintarvikkeiden laatujärjestelmistä annetun Euroopan parlamentin ja neuvoston asetuksen (EU) N:o 1151/2012 soveltamissäännöistä (EUVL L 179, 19.6.2014, s. 36).